# **RMK ISO27001 sertifitseerimisaudit ning 2026. a ja 2027. a vaheauditid**

# **Viitenumber: 279461**

# **LISA 1 Tehniline kirjeldus**

1. **Lepingu ese ja eesmärk**

Lepingu esemeks on Riigimetsa Majandamise Keskuse ISO/IEC 27001:2022 infoturbestandardi sertifitseerimisaudit, I etapp november 2024 ja II etapp hiljemalt aprill 2025, vaheaudit 2026 ning vaheaudit 2027.

1. **Taustainfo**

**Riigimetsa Majandamise Keskus** (edaspidi RMK) on 1999. aastal moodustatud riigitulundusasutus, mille ülesandeks on Eesti riigile kuuluva metsa ja teiste mitmekesiste looduskoosluste hoidine, kaitsmine ja majandamine. RMK kasvatab metsa, hoiab loodusväärtusi, loob looduses liikumise võimalusi ja jagab loodusharidust ning teenib riigile tulu metsa majandades.

RMK juhtimise korraldus ning õigused ja kohustused metsa majandajana on kindlaks määratud metsaseadusega ja Vabariigi Valitsuse poolt kinnitatud RMK põhimäärusega. Eesmärgid riigimetsa majandamisele seab Riigikogu poolt kinnitatud Eesti metsanduse arengukava aastani 2020 ja RMK nõukogu poolt kinnitatud RMK arengukava 2024-2028 aastani.

RMK-s on 6 tegevusvaldkonda:

* metsamajandus;
* metsakorraldus;
* taimla- ja seemnemajandus;
* puiduturustus;
* looduskasutus, sh külastuskorraldus ja looduskaitse;
* tugiteenused.

Lisaks kuulub RMK koosseisu arendus- ja kliimaosakond, kommunikatsiooni- ja turundusosakond ning siseaudititalitus.

RMK-l on 6 kliendigruppi, kelle pakutavate toodete ja teenuste pakkumiseks on juurutatud ca:

* 51 põhi- ja tugiprotsessi,
* 185 infosüsteemi ja rakendust, sh neist 75 kõrge ja kriitilise prioriteediga.

RMK-s töötab üle Eesti 702 koosseisulist ja 69 ajutist töötajat. RMK nõukogu on 9-liikmeline ja juhatus koosneb kolmest liikmest.

Keskkonnasäästlike põhimõtete paremaks järgimiseks on RMK-l alates 2002. aastast rakendatud rahvusvaheline ISO:14001 nõuetele vastav keskkonnajuhtimissüsteem ning alates samast aastast järgitakse rahvusvaheliselt tunnustatud FSC® (FSC-C022757) säästva metsamajanduse standardi nõudeid. 2010. aasta lõpul toimunud auditite tulemusel omandas RMK veel täiendavalt rahvusvahelise kvaliteedijuhtimissüsteemi sertifikaadi ISO:9001 ja rahvusvahelise säästva metsamajanduse PEFC sertifikaadi. RMK toimimist hinnatakse regulaarselt korraliste auditite ja re-sertifitseerimisauditite käigus. 2023. aastal toimunud ISO 14001 ja ISO 9001 (sertifitseerija Bureau Veritas Eesti OÜ) ning PEFC ja FSC (sertifitseerija BM Certification Estonia OÜ) standardite auditite tulemusena leidis kinnitust, et RMK majandab metsi säästlikult ja RMK juhtimine toimib süsteemselt ning RMK on jätkuvalt vastavuses kõigi nelja nimetatud standardi nõuetega.

Riigimetsa tarka ja säästvat majandamist toetavad erinevad  infosüsteemid ja rakendused, neis kasutatavate andmete puhul on oluline, et need toimiksid tõrgeteta. **Infoturve keskendub meetmetele, protsessidele ja tehnoloogiale, mis on loodud selleks, et kaitsta organisatsiooni andmeid, infosüsteeme ja infotehnoloogilisi ressursse erinevate ohtude, häirete, rünnakute ja volitamata juurdepääsu eest**.

Lähtuvalt Küberturvalisuse seaduse (KüTS) 2022. aasta redaktsioonist, on  RMK-l kohustus korrastada ja viia oma infoturbe haldus vastavusse seadusega juurutades infoturbe halduse süsteem (ISMS - *information security management system*). RMK ei ole olnud ISKE kohuslane, ja RMKd ei ole varem ISO 27001 ega muude infoturbe raamistike (näiteks ISKE, E-ITS) suhtes sertifitseeritud.

Täiendav info Riigimetsa Majandamise kohta on kuvatud kodulehel <https://www.rmk.ee/>.

1. **Tööde kirjeldus ja ajakava**
   1. Infoturbestandardile ISO27001:2022 vastavuse hindamiseks sertifitseerimisauditi, sh I ja II etapi ning vaheauditite läbiviimine:
      1. Sertifitseerimisaudit:
         1. I etapp: november 2024;
         2. II etapp: mitte hiljem kui aprill 2025 (s.o mitte hiljem kui 6 kuud alates I etapi lõpetamisest ja tulemuste esitamisest tellijale);
      2. 1. vaheaudit aasta möödudes sertifitseerimisauditi II etapi lõpetamisest ja tulemuste esitamisest tellijale;
      3. 2. vaheaudit aasta möödudes 1. vaheauditist.
   2. Töö tulemusi kajastava aruande esitamine.
   3. Tööde läbiviimisel juhindutakse kehtivast ISO 27006 standardist.
   4. Auditi iga meeskonnaliikmega, kes vahetult töid teostab, sõlmitakse konfidentsiaalsuskokkulepe (konfidentsiaalsuskokkuleppe projekt on hanke alusdokumentide lisa (lisa 3). Iga auditi eel tuleb konfidentsiaalsuskokkuleppe sõlmimiseks esitada auditis osalevate meekonnaliikmete nimekiri koos järgmise informatsiooniga:

* nimi;
* isikukood või sünniaeg;
* aadress;
* telefoninumber.
  1. Auditi läbiviimiseks vajalike materjalidega on võimalik tutvuda kohapeal. Võimalusel ja kokkuleppe kohaselt on võimalik nende edastamine ka elektrooniliselt. Kohapeal tagatakse töö teostamiseks vajalik ruum ja töövahendid.

1. **Sertifikaadi ulatus**
   1. RMK infoturbehalduse süsteemiga (ISMS) hõlmatud protsessid, infosüsteemid ja rakendused.
   2. Kohaldusmäärang on koostatud vastavalt ISO 27001:2022 standardi lisale A.
   3. Välistused:
      1. ISMS käsitlusalasse ei kuulu partnerite, klientide ja töövõtjate sisemine infoturbekorraldus;
      2. lisa A meetmed A 7.6 ja A.8.18.
2. **Tööde teostamine**
   1. Täitja teatab RMK-le planeeritava auditi aja ja kooskõlastab selle RMK-ga vähemalt neli nädalat enne auditi toimumist.
   2. Täitja esitab tellijale vähemalt kaks nädalat enne auditi toimumist auditi läbiviimise kava ja kooskõlastab selle Tellijaga. Kavas kajastatakse vähemalt järgnev:
      1. audiitorid;
      2. auditi ajagraafik;
      3. auditi läbiviimise kohad;
      4. RMK ametikohad, kes on auditi läbiviimiseks vajalikud;
      5. auditi läbiviimisega seotud logistilised ja muud korralduslikud üksikasjad.
   3. Täitja koostab läbiviidud auditi põhjal aruande tööversiooni, mille esitab pärast auditi lõpukoosolekut mõistliku aja (üldjuhul mitte hiljem kui 10 tööpäeva) jooksul RMK-le kommenteerimiseks.
   4. RMK edastab omapoolsed kommentaarid aruandele mõistliku aja (üldjuhul mitte hiljem kui 10 tööpäeva) jooksul täitjale.
   5. Pärast RMK kommentaaride saamist koostab täitja aruande lõppversiooni, mille esitab RMK-le mõistliku aja (üldjuhul mitte hiljem kui 10 tööpäeva) jooksul.
3. **Töökeel**
   1. Auditi töökeel on eesti keel. Pakkuja peab vajadusel tagama tõlke.
   2. RMK kogu dokumentatsioon on eestikeelne. Pakkuja peab olema võimeline töötama läbi eestikeelseid dokumente.
   3. Hanke objektis oleva töö tulemus esitatakse RMKle eesti keeles.